**Notă informativă**

**la proiectul ordinului Ministrului Finanțelor cu privire la aprobarea Procedurii privind modul de comunicare a auditorilor cu beneficiarii în procesul implementării Programelor de cooperare transfrontalieră și transnațională**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor  |
| **2. Condițiile ce au impus elaborarea proiectului de act normativ și finalitățile urmărite**  |
|  Necesitatea elaborării proiectului ordinului Ministrului Finanțelor cu privire la aprobarea Procedurii privind modul de comunicare a auditorilor cu beneficiarii în procesul implementării Programelor de cooperare transfrontalieră și transnațională este generată de constatările de audit expuse în „Audit Report on the system audit of year 2020 of Interreg – Danube Transnational Programme carried out in accordance with Article 127 (1) of Regulation (EU) No 1303/2013”, conform cărora Republica Moldova urmează să stabilească o procedură de comunicare între auditorii și beneficiarii de proiecte prin care beneficiarii sînt informați referitor la verificările la fața locului în cadrul Programelor de cooperare transfrontalieră şi transnaţională.Astfel, conform recomandărilor înaintate ca rezultat al auditului prenotat efectuat, precum și în temeiul prevederilor pct. 20 al Regulamentului cu privire la implementarea programelor de cooperare transfrontalieră şi transnaţională finanțate de Uniunea Europeană, aprobat prin Hotărîrea Guvernului nr.576/2017, a fost elaborat proiectul ordinului Ministrului Finanțelor cu privire la aprobarea Procedurii privind modul de comunicare a auditorilor cu beneficiarii în procesul implementării Programelor de cooperare transfrontalieră și transnațională. |
| **3. Principalele prevederi ale proiectului și evidențierea elementelor noi** |
| Scopul acestei proceduri se concentrează pe comunicarea între auditor și beneficiarul de proiecte în legătură cu verificarea cheltuielilor efectuate de către beneficiar la implementarea proiectelor din cadrul Programelor de cooperare transfrontalieră şi transnațională.Aprobarea Procedurii privind modul de comunicare a auditorilor cu beneficiarii în procesul implementării Programelor de cooperare transfrontalieră și transnațională va asigura comunicarea eficientă între auditor și beneficiarul de proiecte în legătură cu verificarea cheltuielilor efectuate de către beneficiar la implementarea proiectelor din cadrul Programelor de cooperare transfrontalieră şi transnațională. |
| **4. Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **6**. **Avizarea şi consultarea publică a proiectului**Proiectul ordinului este supus consultărilor publice conform prevederilor art.32 din Legea nr.100/2017 cu privire la actele normative.  |

**SECRETAR DE STAT Dorel NOROC**